Projekto Nr. XIIIP-5311(2)

lyginamasis variantas

LIETUVOS RESPUBLIKOS

BANKŲ įstatymo Nr. IX-2085 67 IR 73 STRAIPSNIŲ PAKEITIMO

ĮSTATYMAS

2020 m. d. Nr.

Vilnius

1 straipsnis. 67 straipsnio pakeitimas

1. Pakeisti 67 straipsnio 1 dalies pirmąją pastraipą ir ją išdėstyti taip:

„1. Priežiūros institucija turi teisę:“.

2. Papildyti 67 straipsnį nauja 9 dalimi:

„9. Priežiūros institucija nuomonę dėl indėlių draudžiamojo įvykio, kaip jis apibrėžtas Indėlių ir įsipareigojimų investuotojams draudimo įstatyme, patvirtinimo raštu pateikia ne vėliau kaip per 5 darbo dienas po to, kai nustato, kad priežiūros institucijos išduotą licenciją turintis bankas ar užsienio banko filialas dėl su savo finansine padėtimi tiesiogiai susijusių priežasčių negali įvykdyti pagrįsto reikalavimo grąžinti indėlį ir to negalės padaryti artimiausiu metu.“

3. Buvusias 67 straipsnio 9, 10, 11, 12 ir 13 dalis laikyti atitinkamai 10, 11, 12, 13 ir 14 dalimis.

2 straipsnis. 73 straipsnio pakeitimas

Pripažinti netekusia galios 73 straipsnio 4 dalį.

4. Priežiūros institucija sprendimą dėl poveikio priemonės taikymo, kuris pagal Indėlių ir įsipareigojimų investuotojams draudimo įstatymą laikomas draudžiamuoju įvykiu, priima ne vėliau kaip per 5 darbo dienas po to, kai nustato, kad priežiūros institucijos išduotą licenciją turintis bankas ar užsienio banko filialas negali įvykdyti pagrįsto reikalavimo grąžinti indėlį ir yra pagrindas manyti, kad to negalės padaryti artimiausiu metu.

3 straipsnis. Įstatymo įsigaliojimas

Šis įstatymas įsigalioja 2021 m. sausio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas